Kommissionens forordning (EF) nr. 2311/2000

af 18. oktober 2000

om udarbejdelse af en liste over foranstaltninger, som Rådets forordning (EØF) nr. 4045/89 ikke gælder for, og om ophævelse af beslutning 96/284/EF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4045/89 af 21. december 1989 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen, og om ophævelse af direktiv 77/435/EØF(1), senest ændret ved forordning (EF) nr. 3235/94(2), særlig artikel 1, stk. 4, og

ud fra følgende betragtninger:

(1) Ifølge artikel 1, stk. 4, i forordning (EØF) nr. 4045/89 skal Kommissionen udarbejde en liste over foranstaltninger, som forordningen ikke gælder for. Foranstaltninger, som af natur er uegnede til efterfølgende at blive kontrolleret på grundlag af forretningspapirer, bør opføres på en sådan liste.

(2) Der bør tages højde for foranstaltningerne ifølge Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(3).

(3) Kommissionens beslutning 96/284/EF af 12. april 1996 om udarbejdelse af en liste over foranstaltninger, som Rådets forordning (EØF) nr. 4045/89 ikke gælder for(4), bør ophæves for at afspejle visse ændringer i fællesskabsbestemmelserne.

(4) De i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

Det kontrolsystem, der er fastsat i forordning (EØF) nr. 4045/89, gælder ikke for de foranstaltninger, der er opført på listen i bilaget til denne forordning.

Artikel 2

Beslutning 96/284/EF ophæves.

Artikel 3

Denne forordning anvendes fra 1. november 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. oktober 2000.

På Kommissionens vegne

Franz Fischler

Medlem af Kommissionen

(1) EFT L 388 af 30.12.1989, s. 18.

(2) EFT L 338 af 28.12.1994, s. 16.

(3) EFT L 160 af 26.6.1999, s. 80.

(4) EFT L 107 af 30.4.1996, s. 17.

BILAG

FORANSTALTNINGER, SOM KONTROLSYSTEMET IFØLGE FORORDNING (EØF) Nr. 4045/89 IKKE GÆLDER FOR

Rådets forordning (EØF) nr. 1308/70 af 29. juni 1970 om den fælles markedsordning for hør og hamp (EFT L 146 af 4.7.1970, s. 1):

foranstaltningerne i artikel 2 for så vidt som støtten udbetales til producenten.

Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1998/99 af præmier for endelig nedlæggelse af vinarealer (EFT L 132 af 28.5.1988, s. 3).

Rådets forordning (EF) nr. 1493/1999 af 17. maj 1999 om den fælles markedsordning for vin (EFT L 179 af 14.7.1999, s. 1), hvad angår følgende former for støtte:

- afsnit II, kapitel II - nedlæggelsespræmier

- afsnit II, kapitel III - omstrukturering og omstilling.

Rådets forordning (EØF) nr. 2078/92 af 30. juni 1992 om miljøvenlige produktionsmetoder i landbruget, samt om naturpleje (EFT L 215 af 30.7.1992, s. 85).

Rådets forordning (EØF) nr. 2079/92 af 30. juni 1992 om en fællesskabsordning med støtte til førtidspensionering i landbruget (EFT L 215 af 30.7.1992, s. 91).

Rådets forordning (EØF) nr. 2080/92 af 30. juni 1992 om en fællesskabsordning med støtte til skovbrugsforanstaltninger i landbruget (EFT L 215 af 30.7.1992, s. 96).

Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160 af 26.6.1999, s. 80):

>TABELPOSITION>